ไฟแนนซ์ทูเดย์
...พักหลังนี้ ทนุศักดิ์ เล็กอุทัย รมช.คลัง ฟิตจัดเดินหน้าลุยนโยบายรัฐเร่งผลักดันเอสเอ็มอีเข้าถึงแหล่งเงินขนานใหญ่ วันก่อนเป็นประธานจัดงานโครงการ SMEs และ OTOP สู่เวทีโลก ล่าสุดนี้สั่งแบงก์รัฐ 7 แห่ง ผลัดกันเป็นเจ้าภาพจัดงาน SME ROAD MAP ล็อกวันที่ 1819 มี.ค. แต่จัดงานสัมมนาที่โรงแรมหรูระดับ 5 ดาว โฟร์ซีซั่นส์ ที่เอสเอ็มอีชะเง้อ คาดว่าจะเชิญ ยิ่งลักษณ์ ชินวัตร นายกรัฐมนตรี มาเป็นประธานเปิดงาน ผลงานทนุศักดิ์ศิษย์ เจ๊ ด. ถือว่าเข้าตาบรรดาพี่เลี้ยงและแม่ยกเป็นหนักหนา
7 มี.ค. 2556

...พักหลังนี้ ทนุศักดิ์ เล็กอุทัย รมช.คลัง ฟิตจัดเดินหน้าลุยนโยบายรัฐเร่งผลักดันเอสเอ็มอีเข้าถึงแหล่งเงินขนานใหญ่ วันก่อนเป็นประธานจัดงานโครงการ SMEs และ OTOP สู่เวทีโลก ล่าสุดนี้สั่งแบงก์รัฐ 7 แห่ง ผลัดกันเป็นเจ้าภาพจัดงาน SME ROAD MAP ล็อกวันที่ 1819 มี.ค. แต่จัดงานสัมมนาที่โรงแรมหรูระดับ 5 ดาว โฟร์ซีซั่นส์ ที่เอสเอ็มอีชะเง้อ คาดว่าจะเชิญ ยิ่งลักษณ์ ชินวัตร นายกรัฐมนตรี มาเป็นประธานเปิดงาน ผลงานทนุศักดิ์ศิษย์ เจ๊ ด. ถือว่าเข้าตาบรรดาพี่เลี้ยงและแม่ยกเป็นหนักหนา 
...ชั่วโมงนี้อยากขอว่า ให้ ทนุศักดิ์ เร่งแก้ปัญหาหนี้เน่าของแบงก์รัฐให้สะเด็ดน้ำเสียก่อนจะดีกว่า เพราะเกรงว่า จัดงานไปจะเสียเงินเปล่า สุดท้ายลูกค้าที่ยื่นขอสินเชื่อไปก็ไม่ได้รับอนุมัติเงินกู้อยู่ดี 
...ในที่สุด สมชาติ วงศ์วัฒนศานต์ ก็หลบเลียแผลใจไปนั่งเป็นผู้อำนวยการองค์การสุรา มีผลเมื่อวันที่ 9 ม.ค. 2556 เรียบร้อยโรงเรียนรัฐบาลไปแล้ว หลังจากถูกเลิกจ้างในตำแหน่งผู้อำนวยการสำนักงานสลากกินแบ่งรัฐบาล เมื่อเดือน เม.ย. ปีก่อน ทั้งๆ ที่ผ่านการสรรหาและทำงานได้เพียง 4 เดือน 
...ขอแสดงความยินดีกับ อังคณา ไชยมนัส ลูกหม้อเก่าที่เคยเป็นรองผู้จัดการธนาคารอาคารสงเคราะห์ (ธอส.) มาตั้งแต่ปี 2543 ล่าสุดคณะรัฐมนตรี (ครม.) อนุมัติแต่งตั้งให้ดำรงตำแหน่งกรรมการผู้จัดการ ธอส. ตามที่หลายฝ่ายคาดไว้ จากนี้ไปคงต้องจับตาการทำงานของเอ็มดีหญิงคนแรกแห่งวงการแบงก์รัฐว่า จะมีฝีมือนำพา ธอส. ไปสู่ “ยุคมืดหรือสว่าง” เพราะมีคนในวงการมองว่าจากบุคลิกที่เงียบๆ ของ อังคณา อาจทำให้ ธอส. ต้องเสียส่วนแบ่งการตลาดทั้งเงินฝากและสินเชื่อไปให้แบงก์พาณิชย์ที่กำลังเจาะฐานลูกค้ากลุ่มเดียวกับที่ ธอส. มีก็เป็นได้